સુરતના ટ્રાવેલ્સનો સંચાલક રમઝાન મહિનામાં ઉમરાહ કરવા ગયેલા યાત્રીઓને અધવચ્ચે મક્કામાં છોડીને ભાગી ગયો હોવાનો યાત્રીઓએ આક્ષેપ કર્યો છે. આ બનાવ બાદ મક્કામાં યાત્રીઓની હાલત કફોડી બની હતી, યાત્રીઓએ બે દિવસ સુધી ફૂટપાથ પર રહેવાનો વારો આવ્યો હતો. મળતી માહિતી પ્રમાણે, સાઉદીની સરકાર આ રખડી પડેલા યાત્રીઓની મદદે આવી હતી. સરકારે દ્વારા તેમને રહેવાની અને ખાવાની સગવડ કરી આપવામાં આવી હતી. તેમજ મોડી રાત્રે યાત્રીઓને પાસપોર્ટ પણ આપી દેવામાં આવ્યા હતા.